MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 46606/22.08.2022

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE

la proiectul de hotărâre pentru aprobarea ajustării unor tarife din contractul de servicii publice de salubrizare în municipiul Satu Mare nr. 336-60748/17.12.2019

Conform prevederilor art. 20 alin. (2) lit. c) din Legea serviciului de salubrizare a localităţilor nr. 101/2006, republicată, cu modificările şi completările ulterioare, precum şi a clauzei art. 8.6. alin. (1) lit. d) din contractul de servicii publice de salubrizare în municipiul Satu Mare nr. 336-60748/17.12.2019 societatea Florisal S.A. are dreptul la ajustarea tarifelor pentru activităţile specific serviciului de salubrizare, în temeiul dispoziţiilor art. 4 lit. e), respectiv art. 13 şi art. 14 ale Ordinului A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor.

Ajustarea tarifelor este definită de prevederile art. 2 lit. p) din Legea serviciilor comunitare de utilităţi publice nr. 51/20016, republicată, cu modificările şi completările ulterioare, astfel: *„ajustarea preţurilor şi tarifelor-operaţiunea de corelare a nivelurilor preţurilor şi tarifelor stabilite anterior, cu evoluţia generală a preţurilor şi tarifelor din economie, pe baza metodologiei de calcul al nivelului preţurilor şi tarifelor existente, elaborată şi aprobată de autoritatea de reglementare competentă”.* Consiliul Local, ca autoritate deliberativă a administraţiei publice locale adoptă hotărâri cu privire la aprobarea ajustării tarifelor, cu respectarea normelor metodologice/procedurilor elaborate şi aprobate de autorităţile de reglementare competente – art. 8 alin. (3) lit. k) din acelaşi act normativ amintit coroborate cu art. 6 alin. (1) lit. l) din Legea serviciului de salubrizare a localităţilor nr. 101/2006, republicată, cu modificările şi completările ulterioare.

Prin cererea nr. 42491/29.07.2022, completată prin adresele nr. 44063/08.08.2022, 45364/16.08.2022 şi 45979/18.08.2022, societatea a solicitat aprobarea ajustării tarifelor de salubrizare, în raport de creşterea preţurilor la combustibil, energie electrică şi a materialelor folosite în activitatea contractată.

Solicitarea societăţii prestatoare a fost însoţită de memoriul tehnico-economic justificativ, precum şi de fişele de fundamentare.

Fundamentarea tehnico-financiară a modificării tarifelor s-a realizat prin raportul de specialitate al Biroului Salubrizare, Protecția Mediului, Zone Verzi nr. 46154/19.08.2022 din cadrul Serviciului Administrarea Domeniului Public și Privat.

Sunt incidente şi clauzele prevăzute la art. 11.2 alin. (1) din contractul de servicii publice de salubrizare în municipiul Satu Mare nr. 336 – 60748/ 17.12.2019, precum şi prevederile art. 129 alin. (1), alin. (2) lit. d), coroborate cu prevederile alin. (7) lit. i) şi n), art. 139 alin. (3), lit. g) şi art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ.

În consecinţă, proiectul de hotărâre pentru aprobarea ajustării unor tarife din contractul de servicii publice de salubrizare în municipiul Satu Mare nr. 336-60748/17.12.2019, se înaintează Consiliului Local al municipiului Satu Mare cu propunere de aprobare.

ŞEF SERVICIU,

Bianca Laura Mustea

Red/dact. Bianca Mustea/ 3 ex.